*4.pielikums*

Cenu aptaujas „Kokskaidu granulu piegāde SIA “Ķekavas nami” katlu mājai Daugmalē”

nolikumam

*Līguma projekts*

**Kokskaidu granulu piegāde SIA “Ķekavas nami” katlu mājai Daugmalē, Ķekavas novadā**

Nr.{{ DOKREGNUMURS }}

Ķekavā, 2025. gada \_\_\_\_\_\_\_\_\_\_\_\_\_\_\_\_[[1]](#footnote-1)

**Sabiedrība ar ierobežotu atbildību “Ķekavas nami”,** vienotais reģistrācijas Nr.40003359306, juridiskā adrese Rāmavas iela 17, Rāmava, Ķekavas pagasts, Ķekavas novads tās valdes priekšsēdētāja Raivo Lāčaun valdes locekļa Edgara Menča personā, kuri rīkojas uz statūtu pamata, turpmāk – **Pasūtītājs** no vienas puses, un

**Pretendents \_\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā/tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, saskaņā ar\_\_\_\_\_\_\_\_\_\_\_\_\_\_, turpmāk – **Piegādātājs**, no otras puses, vienojas par turpmāko.

1. **LĪGUMA PRIEKŠMETS UN TERMIŅŠ**
	1. Piegādātājs pārdod un ar savu autotransportu un darbaspēku piegādā, bet Pasūtītājs pērk kokskaidu granulas, turpmāk tekstā arī – Piegāde.
	2. Piegādātājs ar saviem tehniskajiem līdzekļiem nodrošina granulu piegādi Pasūtītāja adresē.
	3. Piegāde jāveic pēc Pasūtītāja pieprasījuma trīs dienu laikā pēc pasūtījuma pieņemšanas.
	4. Līguma darbības termiņš ir 2025.gada 15.septembris līdz 2026.gada 30.aprīlim. Kurināmā piegādes termiņš var atšķirties no līguma darbības termiņa, ja aizkavēsies apkures sezonas sākums vai tā beigsies ātrāk.
2. **LĪGUMA SUMMA UN APMAKSAS KĀRTĪBA**
	1. Kokskaidu granulu vienības cena par vienu tonnu ir noteikta *euro* \_\_\_ (\_\_\_\_\_\_\_\_\_\_\_\_) bez pievienotās vērtības nodokļa. Piegādes izmaksas ir iekļautas vienības cenā.
	2. Kopējā līgumcena atbilstoši plānotajam daudzumam 1030 MWh jeb 246 tonnas ir *euro* \_\_\_\_\_\_ (\_\_\_\_\_\_\_\_\_\_\_\_\_\_\_) ar pievienotās vērtības nodokli, t.sk. PVN ir eiro \_\_\_\_\_\_\_\_ (\_\_\_\_\_\_\_\_).
	3. Līgumcena ir pamatota ar Piegādātāja piedāvājumu cenu aptaujā.
	4. Pievienotās vērtības nodoklis par Piegādi tiek ieskaitīts valsts budžetā saskaņā ar Pievienotās vērtības nodokļa likumu.
	5. Piedāvājumā norādītās vienības cenas tiek fiksētas uz visu līguma izpildes laiku un netiks pārrēķinātas, izņemot Līgumā paredzētos gadījumus.
	6. Katra vienības cena ietver visas Piegādātāja izmaksas, kas viņam rodas saistībā ar Līguma izpildi, un visus piemērojamos nodokļus (izņemot tikai pievienotās vērtības nodokli), kas Piegādātājam ir jāmaksā saskaņā ar Latvijas Republikas normatīvajiem aktiem.
	7. Piegādātājs uzņemas risku par Piegādes kvalitāti un atbilstību cenu aptaujā noteiktajām Pasūtītāja prasībām arī tad, ja tās nav tieši norādītas Līguma dokumentos, bet ir nepieciešamas Līguma pilnīgai izpildei paredzētajā apjomā, kvalitātē un termiņā. Šādu neparedzēto apstākļu dēļ līgumcena netiek grozīta.
	8. Pasūtītājs samaksu Līguma izpildē veic bez priekšapmaksas vai starpmaksājumiem, pēc katras Piegādes izpildes.
	9. Piegādātājs ir tiesīgs saņemt samaksu tikai par noteiktajā termiņā faktiski kvalitatīvi veiktiem un Pasūtītāja pieņemtajiem Pasūtījumiem.
	10. Puses vienojas par šādu Pasūtījumu samaksas kārtību:
		1. Piegādātājs pēc katras piegādes veikšanas iesniedz Pasūtītāja pārstāvim pavadzīmi vai, ja tādas nav, tad Pasūtījuma pieņemšanas – nodošanas aktu un rēķinu. Pasūtītājam ir jāpieņem Pasūtījums un jāparaksta pavadzīme vai akts, ja vizuāli Piegādei nav konstatētas kvalitātes neatbilstības. Ja izkraušanas brīdī vizuāli konstatē kvalitātes neatbilstību, rakstiski jānorāda attiecīgie trūkumi ne vēlāk kā 3 (trīs) darba dienu laikā pēc iepriekšminētā dokumenta saņemšanas.
		2. Pasūtītājam ir jāapmaksā Piegādātāja veiktie Pasūtījumi ne vēlāk kā 15 (piecpadsmit) dienu laikā ikreiz pēc pavadzīmes parakstīšanas. Pasūtītājs neiesniedz pavadzīmi, veic Pasūtījuma pieņemšanas – nodošanas akta abpusēju parakstīšanu un apmaksu veic 15 (piecpadsmit) dienu laikā pēc rēķina saņemšanas.
	11. Samaksu veic, pārskaitot uz Līgumā norādīto norēķinu kontu kredītiestādē. Par samaksas dienu ir uzskatāma veiktajā maksājuma uzdevumā norādītā diena.
3. **KOKSKAIDU GRANULU PIEŅEMŠANAS - NODOŠANAS KĀRTĪBA**
	1. Piegādāto kokskaidu granulu pieņemšanas laiki piegādes vietā ir darba dienās no plkst. 8:00 līdz 16:00. Pasūtītājs nodrošina piegādāto kokskaidu granulu pieņemšanu ne vēlāk kā vienas stundas laikā no piegādes brīža, kas Līguma izpratnē ir attiecīgās kokskaidu granulu kravas Piegādātāja pieteikšanās pie Pasūtītāja atbildīgā pārstāvja, kurš pieņemšanas - nodošanas dokumentā veic atzīmi par pieteikšanās laiku.
	2. Līguma izpratnē par kokskaidu granulu kravas pieņemšanas - nodošanas faktu apstiprinošu dokumentu tiek uzskatīta pavadzīme vai, ja tādas nav, tad Pasūtījuma pieņemšanas – nodošanas akts. Pasūtītājs noformē Pasūtījuma pieņemšanas - nodošanas dokumentu un Piegādātāja eksemplāru izsniedz transportlīdzekļa vadītājam.
	3. Kokskaidu granulu vizuāla kvalitātes novērtēšana tiek veikta, uzsākot kravas izkraušanu.
4. **SADARBĪBAS KĀRTĪBA UN ATBILDĪGĀS PERSONAS**
	1. Piegādes izpildē visa veida paziņojumiem, rīkojumiem, apstiprinājumiem, apliecinājumiem, saskaņojumiem, iesniegumiem, vienošanām un lēmumiem, kas izriet no Līguma noteikumiem vai kas ir jāizdod saskaņā ar Līgumu, ir jābūt noformētiem rakstiski. Tā kā visa Līguma ieviešana ir jādokumentē, tad Pusēm savstarpējā saziņa un visa informācija, priekšlikumi u.c. dokumenti ir jānoformē rakstiski un atbildes ir jāsniedz rakstiski.
	2. Visi oficiālie paziņojumi, lūgumi, prasības saistībā ar Līgumu ir uzskatāmi par nodotiem otrai pusei, ja tie ir nodoti otras puses kontaktpersonai personīgi vai nosūtīti pa pastu ierakstītā vēstulē, vai nosūtīti elektroniski, parakstīti ar drošu elektronisko parakstu. Personīgi izsniegts dokuments ir uzskatāms par saņemtu tā izsniegšanas dienā; elektroniski nosūtīts dokuments vai informācija ir uzskatāms par saņemtu nākošajā darba dienā pēc nosūtīšanas; pa pastu nosūtīts dokuments ir uzskatāms par saņemtu termiņā, atbilstoši paziņošanas veidam.
	3. Savstarpējā saziņa par Pasūtījumu izpildi notiek, izmantojot Līgumā norādīto atbildīgo personu kontaktinformāciju vai citu kontaktinformāciju, par kuru ir paziņojusi otra puse.
	4. Lai sekmīgi vadītu Līguma izpildi, Piegādātājs un Pasūtītājs norīko atbildīgo personu, kura risina ar Līguma izpildi saistītos jautājumus, tostarp, Pasūtītāja kontaktpersona pārbauda Pasūtījuma atbilstību cenu aptaujai un pieņem Pasūtījumu u.c. Pusēm ir tiesības nomainīt atbildīgo personu, iepriekš par to brīdinot otru Pusi. Pušu kontaktpersonas:
		1. Pasūtītāja atbildīgā persona par Līguma izpildi ir apsaimniekošanas speciālists Dagnis Sula, tālr.: 29511352, e-pasts: dagnis.sula@kekavasnami.lv.
		2. Piegādātāja atbildīgā persona par Līguma izpildi ir \_\_\_\_\_\_\_\_.
	5. Puses apņemas savlaicīgi informēt viena otru par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas negatīvi ietekmē Līguma precīzu un pilnīgu izpildi noteiktajos termiņos.
	6. Situācijā, kad ir iestājies iepriekš noteikts termiņš, bet Pasūtījums nav izpildīts, Pusēm, pēc attiecīgā termiņa izbeigšanās, ir pienākums dokumentēt situāciju (pieprasīt no otras puses informāciju un saņemt pamatotu skaidrojumu).
	7. Puse atbild uz otras puses iesniegtajiem dokumentiem cik ātri vien iespējams, bet ne vēlāk kā 7 (septiņu) dienu laikā pēc dokumentu saņemšanas, ja vien Līgumā konkrētam gadījumam nav noteikts cits termiņš, vai citā samērīgā termiņā, par ko iepriekš vienojušās atbildīgās personas.
5. **PIEGĀDĀTĀJA PIENĀKUMI UN TIESĪBAS**
	1. Papildus citos Līguma punktos minētajam Piegādātājam ir šādi pienākumi un tiesības:
		1. Izpildīt Piegādes atbilstoši Līguma noteikumiem un novērst jebkuras neatbilstības, līdz visas Pasūtītāja pamatotas prasības ir pilnībā izpildītas.
		2. Nodrošināt visu nepieciešamo darbaspēku un citus resursus, lai pilnībā izpildītu Līguma saistības noteiktajā apmērā, termiņā un kvalitātē.
		3. Savlaicīgi informēt Pasūtītāja atbildīgo personu par visiem notikumiem, kas var traucēt vai kavēt Piegādes izpildi.
		4. Izrakstīt un iesniegt Pasūtītājam rēķinus Līgumā atrunāto maksājumu veikšanai.
		5. Saņemt samaksu par pienācīgi veiktām Piegādēm atbilstoši Līgumā paredzētajam.
		6. Aizstāt nekvalitatīvi Piegādi ar kvalitatīvu, sedzot visas izmaksas ar kokskaidu granulu nomaiņu.
6. **PASŪTĪTĀJA PIENĀKUMI UN TIESĪBAS**
	1. Papildus citos Līguma punktos minētajam Pasūtītājam ir šādi pienākumi un:
		1. Nodrošināt piekļūšanu izraušanas vietai iepriekš norunātajā laikā.
		2. Pārbaudīt, pieņemt un apmaksāt Piegādes Līgumā noteiktajā kārtībā un apmērā.
		3. Savlaicīgi informēt Piegādātāju par visiem notikumiem, kas var traucēt vai kavēt Piegāžu izpildi.
		4. Pieprasīt Piegādātājam sniegt informāciju par līguma izpildes gaitu un dot saistošus norādījumus, ciktāl tie negroza Līgumu vai nepadara neiespējamu Līguma izpildi.
7. **PUŠU ATBILDĪBA**
	1. Puses ir atbildīgas par Līguma pārkāpuma dēļ otrai pusei vai trešajām personām nodarītiem tiešajiem zaudējumiem atbilstoši Līguma noteikumiem un Latvijas Republikā spēkā esošajām tiesību normām, bet zaudējumi, kas radušies no trešo personu pretenzijām, netiek atlīdzināti. Netiešie zaudējumi – neiegūtie ienākumi, kurus Puse būtu saņēmusi, otrai Pusei izpildot saistības, netiek atlīdzināti.
	2. Par Piegādes izpildes gala termiņa kavēšanu Piegādātājs maksā nokavējuma procentus 0,05 (*nulle komats nulle pieci*) % apmērā no termiņā neveiktas konkrētās Piegādes summas (bez PVN) par katru nokavēto dienu. Līgumsodu aprēķina sākot no pirmās dienas, kad tiek nokavēts Piegādes izpildei noteiktais termiņš.
	3. Par pieņemto Piegāžu apmaksas termiņa kavēšanu Pasūtītājs maksā līgumsodu 0,05 (*nulle komats nulle pieci*) % apmērā no konkrēta nokavētā maksājuma summas (bez PVN) par katru nokavēto dienu. Līgumsodu aprēķina sākot no pirmās dienas, kad tiek nokavēts maksājums.
	4. Līgumsoda kopējā summa nedrīkst pārsniegt 10 (desmit) % no Līgumcenas (summa bez PVN).
	5. Līgumsoda samaksa neatbrīvo vainīgo Pusi no zaudējumu atlīdzības pienākuma, kas otrai pusei radušies Līguma saistību pārkāpuma dēļ.
	6. Līgumsoda samaksa neatbrīvo no Līguma saistību pienācīgas izpildes.
8. **NEPĀRVARAMA VARA**
	1. Puses tiek atbrīvotas no atbildības par Līguma saistību neizpildi vai izpildes kavēšanu un pie viņas nevar vērsties ar zaudējumu piedziņas prasījumu vai vainot Līguma nepildīšanā, ja izpildi kavē nepārvaramas varas apstākļi, piemēram, stihiskas nelaimes, ārējie normatīvie akti vai valsts institūciju lēmumi, kas tieši ietekmē Līguma izpildi. Iekārtu vai materiālu defektus vai to piegādes kavējumus var uzskatīt par nepārvaramas varas apstākļiem tikai tad, ja tie tieši izriet no nepārvaramas varas darbības.
	2. Par nepārvaramas varas apstākļiem ir atzīstams notikums, kas atbilst visām turpmāk minētajām pazīmēm:
		1. no kura nav iespējams izvairīties un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Līgumslēdzējai pusei, kurai ir iestājušies nepārvaramas varas apstākļi, nekavējoties rakstiski jāinformē par to otra puse, kā arī dokumentāli jāpierāda nepārvaramas varas apstākļi.
9. **LĪGUMA GROZĪŠANA**
	1. Puses, savstarpēji rakstiski vienojoties, ir tiesīgas izdarīt Līguma grozījumus, ja tie nemaina Līguma vispārējo raksturu:
		1. neparedzētie apstākļi radusies tādu no Pušu gribas neatkarīgu apstākļu dēļ, kurus puses, slēdzot līgumu, nevarēja paredzēt;
		2. Līgums objektīvu, no piegādātāja gribas neatkarīgu iemeslu dēļ nav izpildāms, ja netiek veikti neparedzētie pasākumi.
	2. Saņemot Piegādātāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un to pieļaujamību ārējos normatīvajos aktos. Pasūtītājs Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
	3. Cenu aptaujas dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līgumam pielikums.
	4. Līgumu groza tikai ar abpusēju rakstisku vienošanos, kas noformēta kā Līguma grozījumi. Visas izmaiņas, papildinājumi, vienošanās pie Līguma ir uzskatāmi par Līguma grozījumiem.
10. **LĪGUMA APTURĒŠANA, ATKĀPŠANĀS NO LĪGUMA UN IZBEIGŠANA**
	1. Lai novērstu neatbilstoši veiktu izmaksu risku vai gadījumā, kad Pasūtītājam tiek samazināts vai atsaukts paredzētais finansējums, vai citu objektīvi pamatotu iemeslu dēļ, Pasūtītājs var vienpusēji apturēt Līguma darbību uz laiku, kas nepieciešams konkrēto risku izvērtēšanai, novēršanai vai samazināšanai, vai attiecīgi lēmuma pieņemšanai par Līguma darbības izbeigšanu pirms termiņa.
	2. Līguma darbība pirms termiņa var tikt izbeigta ar Pušu savstarpēju vienošanos.
	3. Pasūtītājam ir tiesības vienpusēji pirms termiņa atkāpties no Līguma, ja ir iestājies kāds no turpmāk minētajiem gadījumiem, ja:
		1. Piegādātājs ir būtiski kavējis Piegādes izpildes termiņu, termiņa kavējumā nav vainojams Pasūtītājs. Par būtisku kavējumu ir uzskatāms periods, kas pārsniedz 1 (vienu) nedēļu vismaz divas piegādes reizes, kad Pasūtītājs ir spiests izmatot gāzi siltumenerģijas ražošanai.
		2. Piegādes izpildījums neatbilst Līgumam, šis defekts nav novērsts vai nevar tikt novērsts Līgumā paredzētajā termiņā un neatbilstībā nav vainojams Pasūtītājs.
		3. Piegādātājs cenu aptaujas vai Līguma noslēgšanas, vai Līguma izpildes laikā ir sniedzis nepatiesas ziņas vai apliecinājumus.
		4. Piegādātājs Līguma noslēgšanas vai izpildes laikā ir pārkāpis normatīvo aktu normas attiecībā uz Līguma slēgšanu vai izpildi.
		5. Ir pasludināts Piegādātāja maksātnespējas process vai iestājušies citi apstākļi, kas viņam liedz vai liegs turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma.
		6. Piegādātājs pārkāpj vai nepilda kādu būtisku Līgumā paredzētu pienākumu.
		7. Piegādātājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 15 (piecpadsmit) dienas) neatbild uz Pasūtītāja vēstulēm vai iesniegumiem, vai Līgumā norādītā kontaktpersona neatsaucas uz saziņas aicinājumiem un Piegādātājs nav sasniedzams Līgumā norādītajā adresē.
		8. Ja Piegāžu izpilde nav iespējama bez Līguma grozījumiem un, atbilstoši ārējiem normatīvajiem aktiem, attiecīgie Līguma grozījumi konkrētajā situācijā nav pieļaujami.
		9. Ja Piegādātājs Pasūtītājam ir nodarījis zaudējumus.
		10. Ja līgumu nav iespējams izpildīt tādēļ, ka Piegādātājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ir piemērotas līguma izpildes laikā vai pirms Līguma noslēgšanas, bet Pasūtītājam tas nebija zināms.
		11. Turpmāku Līguma izpildi padara neiespējamu nepārvarama vara.
	4. Piegādātājam ir tiesības vienpusēji pirms termiņa atkāpties no Līguma, ja ir iestājies kāds no turpmāk minētajiem gadījumiem:
		1. Pasūtītājs ir būtiski nokavējis samaksas termiņu par vairāk kā 1 (vienu) mēnesi un kavējumā nav vainojams Piegādātājs.
		2. Pasūtītājs pārkāpj vai nepilda citu būtisku Līgumā paredzētu pienākumu;
		3. Pasūtītājs ir patvaļīgi pārtraucis Līguma izpildi, piemēram, ilgstoši (periods, kas pārsniedz 15 (piecpadsmit) dienas) neatbild uz Piegādātāja vēstulēm, iesniegumiem, vai Līgumā norādītā kontaktpersona neatsaucas uz saziņas aicinājumiem un Pasūtītājs nav sasniedzams Līgumā norādītajā adresē.
		4. Turpmāku Līguma izpildi padara neiespējama nepārvarama vara.
	5. Iestājoties kādam no Līguma 10.3. un 10.4. punkta apakšpunktos paredzētajiem gadījumiem, puse ir tiesīga vienpusēji atkāpties no Līguma un ar to Līgums tiek izbeigts pirms Piegāžu pabeigšanas, ja puse vismaz 15 (piecpadsmit) dienas iepriekš par plānoto Līguma izbeigšanu ir brīdinājusi otru pusi un, savukārt, otra puse 10 (desmit) dienu laikā vai citā termiņā, ja puses par to iepriekš vienojušās, nav novērsusi Līguma pirmstermiņa atkāpšanās iemeslu. Līgums pirms termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā, ja otra puse līdz tai nav paziņojusi pamatotus iebildumus.
	6. Līguma izbeigšanas gadījumā Piegādātājs saņem samaksu par visiem līdz Līguma izbeigšanas brīdim kvalitatīvi paveiktajām Piegādēm.
	7. Līgums tiek uzskatīts par izpildītu, kad puses ir pilnībā izpildījušas visas Līguma saistības.
	8. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka u.c. izpildes grūtības vai citi līdzīgi apstākļi nav pamats, lai kāda puse vienpusēji atkāptos no Līguma.
11. **STRĪDU IZŠĶIRŠANAS KĀRTĪBA**
	1. Strīdus, kas Pusēm rodas Līguma sakarā, vispirms mēģina atrisināt pusēm vienojoties.
	2. Ja puses nevar panākt kopīgi pieņemamu risinājumu, strīdīgais jautājums ir risināms Latvijas Republikas tiesā, piemērojot Latvijas Republikas normatīvos aktus.
12. **CITI NOTEIKUMI**
	1. Līgums stājas spēkā pēc tā abpusējas parakstīšanas.
	2. Līgums tiek slēgts un visi ar Līgumu saistītie jautājumi tiek risināti saskaņā ar Latvijas Republikā spēkā esošajiem tiesību aktiem.
	3. Līguma valoda un Piegāžu izpildes valoda ir Latvijas Republikas valsts valoda - latviešu.
	4. Puses apņemas Līguma izpildē ievērot informācijas konfidencialitāti, izmantot informāciju tikai Līgumā noteikto saistību un uzdevumu izpildīšanai. Puses ir tiesīgas izpaust informāciju tādā veidā un/vai personām, kurām saskaņā ar ārējos normatīvajos aktos noteikto uzdevumu izpildi ir tiesības to pieprasīt un saņemt. Tas paliek spēkā arī pēc Līguma darbības izbeigšanās.
	5. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	6. Līguma noteikumu sadalījums pa sadaļām ar tām piešķirtajiem nosaukumiem ir izmantojams tikai atsaucēm un neietekmē Līguma noteikumu piemērošanu.
	7. Līgums kopā ar pielikumiem ietver visas Pasūtītāja un Piegādātāja vienošanās par Līguma priekšmetu un aizstāj visas iepriekšējās vienošanās un pārrunas, ja tādas ir bijušas, izņemot tikai cenu aptaujas dokumentus.
	8. Pušu paraksti apliecina, ka tās pilnībā ir iepazinušās ar Līgumu un piekrīt tā noteikumiem.
	9. Līgums sagatavots elektroniskā dokumenta veidā latviešu valodā uz sešām lapām ar pielikumiem:
		1. 1.pielikums: “Tehniskā specifikācija kokskaidu granulu cenu aptaujai”;
		2. 2.pielikums: “Pieteikums un finanšu piedāvājums”

**Pušu juridiskās adreses un rekvizīti:**

|  |  |
| --- | --- |
| **Pasūtītājs:** | **Uzņēmējs:** |

Sabiedrība ar ierobežotu atbildību

“Ķekavas nami”

Reģ.Nr. 40003359306

Rāmavas iela 17, Rāmava,

Ķekavas pag., Ķekavas novads

AS SEB Banka

LV18UNLA0003001609027

Tālr. 29220011

e-pasts: info@kekavasnami.lv

R.Lācis

E.Mencis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)